b'\n_START_ARTICLE_\nSteve Eisman\n_START_PARAGRAPH_\nSteve Eisman (s. 8. hein\xc3\xa4kuuta 1962) on yhdysvaltalainen yritysjohtaja ja sijoittaja, joka tuli tunnetuksi kun h\xc3\xa4n myi lyhyeksi CDO-johdannaisia vuosien 2007\xe2\x80\x932008 asuntokuplassa ja rikastui sill\xc3\xa4. Eisman on Neuberger Bermanin toimitusjohtaja ja sijoitusportfolion johtaja. Eisman on kampanjoinut voittoa tavoittelevia korkeakouluja vastaan.\n_START_SECTION_\nN\xc3\xa4kemyksi\xc3\xa4\n_START_PARAGRAPH_\nSteve Eismanin mukaan setelirahoitus ep\xc3\xa4onnistui totaalisesti vastauksena finanssikriisiin 2008. Eismanin mukaan setelirahoitus ei kiihdytt\xc3\xa4nyt talouskasvua, vaan se aiheutti vain osakekurssien nousun p\xc3\xb6rssiss\xc3\xa4. Eisman kutsuu setelirahoitusta \xe2\x80\x9drahapolitiikaksi rikkaille ihmisille\xe2\x80\x9d.'